53. ΝΟΜΟΣ υπ’ αριθ. 212 της 14/15 Νοεμ. 1975 (ΦΕΚ Α΄ 252) Περί τροποποιήσεως του Ν.Δ. 797/1971 «περί αναγκαστικών απαλλοτριώσεων» Άρθρ.1.-(Αντικαθίσταται η παρ. 2 του άρθρ. 11 Ν.Δ. 797/1971, ανωτ. αριθ. 43). Άρθρ.2.-«Η κατά το προηγούμενον άρθρον διάταξις ως τροποποιείται δια του παρόντος εφαρμόζεται και επί των κηρυχθεισών ήδη υφ’ οιονδήποτε τύπον και καθ’ οιανδήποτε διαδικασίαν απαλλοτριώσεων αίτινες δεν ανεκλήθησαν αυτοδικαίως κατά τους όρους του Νόμου μέχρι της ενάρξεως ισχύος του παρόντος και εφ’ όσον αι απαλλοτριώσεις αύται έχουν κηρυχθή μετά την ισχύν του Νόμ. 797/71». Το άρθρ. 2 αντικατεστάθη ως άνω δια της παρ. 2 άρθρ. 7 Νόμ. 653/1977 (τομ. 23Α Σελ. 310,01).Δια της παρ. 3 ορίζεται ότι η ως άνω τροποποίησις εφαρμόζεται και επί των μήπω τελεσιδίκως κριθεισών υπό των δικαστηρίων υποθέσεων. Άρθρ.3.-1.(Αντικαθίσταται η παρ. 3 του άρθρ. 11 Ν.Δ. 797/1971). 2.Η διάταξις, της προηγουμένης παραγράφου εφαρμόζεται και επί των μέχρι της ενάρξεως της ισχύος του παρόντος κηρυχθεισών και μη συντελεσθεισών αναγκαστικών απαλ/σεων. Άρθρ.4.-Η ισχύς του παρόντος άρχεται από της δημοσιεύσεως του δια της Εφημερίδος της Κυβερνήσεως. 